b'\n_START_ARTICLE_\n\xc4\x8cepin\n_START_SECTION_\nZemljopis\n_START_PARAGRAPH_\n\xc4\x8cepin se nalazi 9 km jugozapadno od Osijeka._NEWLINE_Povr\xc5\xa1ina \xc4\x8cepina iznosi 106 km\xc2\xb2. Poljoprivredne povr\xc5\xa1ine \xc4\x8dine 8.453, a \xc5\xa1umske povr\xc5\xa1ine 1.045  ha._NEWLINE_Naselja: Beketinci, \xc4\x8cepin, \xc4\x8cepinski Martinci, \xc4\x8cokadinci, i Livana.\n_START_SECTION_\nGospodarstvo\n_START_PARAGRAPH_\nOvaj dio \xc5\xbeupanije je jedan od ve\xc4\x87ih proizvo\xc4\x91a\xc4\x8da poljoprivrednih proizvoda u Hrvatskoj: suncokreta, kukuruza i p\xc5\xa1enice. Tvornica ulja je jedan od ve\xc4\x87ih poslodavaca._NEWLINE_Osnovna djelatnost tvornice ulja je proizvodnja sirovih i rafiniranih ulja te je u toj djelatnosti najve\xc4\x87i proizvo\xc4\x91a\xc4\x8d u Hrvatskoj._NEWLINE_Tvornica ulja \xc4\x8cepin po\xc4\x8dela je s radom 1942. godine. Tada je imala instalirani kapacitet pre\xc5\xa1aone 5.000t godi\xc5\xa1nje prerade suncokreta te instalirani kapacitet rafinerije od 1.250t na godinu._NEWLINE_Do 1945. godine nalazi se u privatnom vlasni\xc5\xa1tvu, a od te godine prelazi u dru\xc5\xa1tveno vlasni\xc5\xa1tvo i posluje u sastavu PIK-a \xc4\x8cepin._NEWLINE_1961. godine se uklju\xc4\x8duje u sastav IPK Osijek u \xc4\x8dijem se vlasni\xc5\xa1tvu nalazi i danas.'